Nýlega var undirritaður samningur um Fræðslustjóra að láni við Íslenska aðalverktaka með aðstoð fræðslusjóðanna Starfsafls , Landsmenntar , SVS ( Starfsmenntasjóður verslunar - og skrifstofufólks ) , Rafiðnaðarskólans og IÐUNNAR . Það er Attentus ráðgjöf ehf. sem mun annast ráðgjöfina fyrir sjóðina . Árangurinn er símenntunaráætlun sem er bæði tíma - og markmiðasett ásamt tillögum að fræðsluaðilum sem geta verið bæði innan og utan fyrirtækis . Sjóðir sem að verkefninu standa taka svo að sér að styrkja fræðslu samkvæmt áætluninni enda er útkoman fræðsla sem er þörf á og skilar árangri , bæði fyrir fyrirtækið og starfsmenn . Það er sérstakt ánægjuefni að sjá svo marga sjóði koma að þessu verkefni . IÐAN kemur með öflugan stuðning við verkefnið enda flestir starfsmenn félagsmenn í IÐUNNI . Fræðslustjóri að láni er fyrirtækjum að kostnaðarlausu en fyrirtæki utan Samtaka atvinnulífsins greiða hluta kostnaðar .